# Пальная зброя

**Пальная зброя** — зброя, у якой для выкіданьня снарада (кулі) са ствальнога каналу выкарыстоўваецца сіла ціску газаў, якія ўтвараюцца пры згараньні выбуховага рэчыва (звычайна пораху).

## Клясыфікацыя

Пальная зброя звычайна клясыфікуецца па наступных характарыстыках:

**Па мэтавым прызначэньні вінтоўкі (стрэльбы, карабіны) — даўгаствольная пальная зброя, прызначаная для ўзбраеньня пяхоты, для вядзеньня агнявога бою, а гэтак жа для дзеяньняў у рукапашным баю (багнэтам і прыкладам), або выкарыстаньня ў паляваньні;
* аўтаматы (штурмавыя вінтоўкі, аўтаматычныя карабіны) — аўтаматычная пальная зброя, пад прамежкавы патрон (калібр большы за пісталетны, але меншы за вінтовачны);
* Пісталеты-кулямёты — аўтаматычная пальная зброя, у якой у якасьці боепрыпасу выкарыстоўваецца пісталетны патрон. Часта, хібна, пісталеты-кулямёты завуць аўтаматамі;

Салдат цаляе з кулямёту M60.
* Кулямёты — пальная зброя, адрозная высокай шчыльнасьцю агню, вялікім аб’ёмам падрыхтаваных боепрыпасаў і магчымасьцю весьці доўгі аўтаматычны агонь. Ствалы кулямётаў, як правіла, маюць сродкі астуджэньня (паветраныя або вадзянікі радыятары)
* Пісталеты — караткастволавая пальная зброя, прызначаная для стральбы на кароткіх дыстанцыях (часьцей за ўсё 25—50 м,)
* Гранатамёты — самыя буйнакалібэрныя прадстаўнікі пальнай зброі. Прызначэньне гранатамёта — стральба гранатамі.
* Рэвальвэры — кароткастволавая пальная зброя, прызначаная для стральбы на кароткіх дыстанцыях. Адметнай канструктыўнай асаблівасьцю рэвальвэраў, якая адрозьнівае іх ад пісталетаў, зьяўляецца барабанны спосаб падачы патронаў. Часта ва ўжытку рэвальвэры клясыфікуюцца як пісталеты.
* Атыповая зброя — самаробная пальная зброя (абрэзы, самапалы, самаробныя пісталеты і рэвальвэры і іншыя пальныя прылады).

**Па калібры:**

Буйнакалібернаая:

* для наразной зброі — 9 мм і больш;
* для гладкаствольнай зброі — 12 калібр і больш (8, 4).

Сярэднекаліберная:

* для наразной зброі — 6,5—9 мм;
* для гладкаствольнай зброі — 16 і 20 калібры.

Малакаліберная:

* для наразной зброі — меней за 6,5 мм;
* для гладкаствольнай зброі — 24 калібр і менш (28, 32).

## Састаўныя часткі пальнай зброі

**Састаўныя часткі, якія выкарыстоўваюцца ў той ці іншай пальнай зброі: Набойнік (магазын)
* Затвор — прызначаны для дасыланьня патрона ў патроньнік, і для экстракцыі стрэлянай гільзы
* Курок
* Ствол — прызначаны для наданьня кулі пачатковай хуткасьці палёту і хуткасьці вярчэньня за кошт энэргіі парахавых газаў
* Прыклад
* Цаўё
* Газаадводная трубка — прызначана для адводу часткі парахавых газаў з канала ствала. Выкарыстоўваецца ў асноўным у аўтаматах
* Зваротная спружына — прызначана для вяртаньня затворнай рамы ў зыходнае палажэньне пасьля стрэлу
* Баёк
* Ударнік
* Дульны тормаз — прымяняецца для памяньшэньня аддачы

**Састаўныя часткі, якія выкарыстоўваюцца для прыцэльваньня: Цэлік
* Мушка
* Каліматарны прыцэл

## Беларусь

На 3 чэрвеня 2016 г. 109 тыс. грамадзянаў Беларусі (1,2% насельніцтва Беларусі) мелі звыш 130 тыс. адзінак улічанай зброі, зь іх каля 110 тыс. (85%) адзінак паляўнічай гладкаствольнай зброі, звыш 10 тыс. газавых пісталетаў, каля 2 тыс. спартовых пісталетаў.

## Крыніцы

## Вонкавыя спасылкі

* Клясыфікацыя пальнай зброі (рас.)